kardosdrur/scandi-wiki huggingface dataset:
John Fleck

John Alexander Fleck (født 24. august 1991) er en skotsk professionel fodboldspiller, som spiller for Premier League-klubben Sheffield United og Skotlands landshold.

Klubkarriere

Rangers 
Fleck begyndte sin karriere hos Rangers, og gjorde sin professionelle debut den 23. januar 2008 som 16-år gammel. Fleck imponerede hurtigt, og blev udnævnt til at være Skotlands svar på Wayne Rooney af pressen.

Fleck blev i 2012 udlånt til Blackpool.

Efter at Rangers i 2012 var stærk truet af at gå konkurs, så fik spillerene mulighed for at forlade klubben hvis de ikke ville acceptere nye kontraktforhold. Fleck valgte her at ophæve sin kontrakt med klubben.

Coventry City 
Fleck skiftede i juli 2012 til Coventry City. Fleck blev en fast mand for holdet over de næste 4 sæsoner, og blev i 2015-16 sæsonen kåret som årets spiller i klubben.

Sheffield United 
Fleck skiftede i juli 2016 til Sheffield United. Han spillede i sin debutsæson en vigtig rolle i at Sheffield United vandt League One, og blev kåret som delt årets spiller i klubben sammen med Billy Sharp. Han blev igen i 2017-18 sæsonen kåret til årets spiller i klubben. Han var i 2018-19 sæsonen med til at Sheffield igen rykkede op, denne gang til Premier League.

Landsholdskarriere

Ungdomslandshold 
Fleck har repræsenteret Skotland på flere ungdomsniveauer.

Seniorlandshold 
Fleck debuterede for Skotlands landshold den 10. oktober 2019. Han var del af Skotlands trup EM 2020.

Titler 
Rangers

 Scottish Premier League: 2 (2009-10, 2010-11)
 Scottish Cup: 1 (2007-08)

Sheffield United

 EFL League One: 1 (2016-17)

Individual

 PFA League One Årets hold: 1 (2016-17)
 Coventry City Årets spiller: 1 (2015-16)
 Sheffield United Årets spiller: 2 (2016-17, 2017-18)

Referencer

Eksterne henvisninger 

Personer fra Glasgow
Fodboldspillere fra Skotland
Fodboldlandsholdsspillere fra Skotland
Fodboldspillere fra Rangers F.C.
Fodboldspillere fra Blackpool F.C.
Fodboldspillere fra Coventry City F.C.
Fodboldspillere fra Sheffield United F.C.
Deltagere ved det europæiske mesterskab i fodbold 2020
Wolvesey Castle

Wolvesey Castle, også kendt som Old Bishop's Palace, er ruinen af en middelalderbygning i Winchester, Hampshire, England. Den har været en biskops palads og den var kortvarigt befæstet i de senere år under Henrik af Blois, biskop af Winchester. Den første bygning på stedet på en ø i floden Itchen var kendt som Wulveseye eller Wulf's island, blev opført omkring år 970 af Æthelwold of Winchester, biskop af Winchester fra 963 til 984, som hans officielle residens. Winchester blev belejret under oprøret i Winchester i 1141 af Matilde af England i borgerkrigsperioden kendt som anarkiet, og den holdt ud i 3 uger indtil kong Stefans hustru, Matilde kom til undsætning. Henrik, der var brog til Stefan, udvidede paladset og opførte en ringmur, der gav paladset udseende som en borg. Fæstningen blev ødelagt af Henrik 2. efter Henrik af BLois' død i 1171.

Paladsen blev brugt til byrllupsmorgenmaden i 1554 oven på ægteskabet mellem dronning Maria og Filip 2. af Spanien. Det blev ødelagt af rundhovederne under den engelske borgerkrig i 1646.

Ruinerne ligger ved siden af biskoppens palads, nær Winchester Cathedral, og de bliver ejet og drevet af English Heritage.

Se også 
 Liste over borge og slotte i England

Referencer

Eksterne henvisninger 

Slotte i Hampshire
Borgruiner i Storbritannien
Danmark ved vinter-PL 2022

Danmark deltog ved vinter-PL 2022 i Beijing, Kina i perioden 4.-13. marts 2022. Adam Nybo deltog i alpint skiløb som eneste atlet for Danmark.

Referencer 

2022
Lande ved vinter-PL 2022
Natura 2000-område nr. 181 Oreby Skov

Natura 2000-område nr. 181 Oreby Skov  er et Natura 2000-område der består af habitatområderne H180 og har et areal på    30 hektar. Området ligger på sydkysten  af den langstrakte randmoræne Knudshoved Odde og er  præget af kystskrænter med lavere partier imellem. Områdets kystnære placering betyder at det er yderst
vindpåvirket, hvilket har givet området karakter af morbund og med partier af forholdsvis lysåben skov.

Natura 2000-området ligger   i Vandområdedistrikt II Sjælland  i vandplanomåde  2.5 Smålandsfarvandet.  i Vordingborg kommune.

Eremitten
Oreby Skov er udpeget til Natura 2000-område  fordi det er levested for den sjældne billeart eremit, der kun findes på få lokaliteter i Sydøstdanmark. Eremit er en prioriteret art i EU, hvilket betyder, at Danmark har et særligt ansvar for at beskytte den. Billen er tilknyttet gammel løvskov indeholdende store, fritstående solbeskinnede træer med hulheder. Det vurderes i basisanalysen for Natura 2000-planen  at den har en stabil tilstedeværelse i området, men at det  trues af manglende egnede værtstræer i umiddelbar nærhed af eksisterende værtstræer samt få fremtidige værtstræer.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Naturplanen 
       
Natura 2000-planer
EU-habitatområder i Danmark

Vordingborg Kommunes geografi
TOS-1

TOS-1 Buratino (russisk: тос, тяжёлая огнемётная система; 'Tungt flammekastersystem') er en pansret multipel raketkaster, der affyrer raketter med termobariske sprænghoveder. Andre betegnelser er TOS-1-4 og HFS-1. TOS-1 kaldes på russisk solntsepyok - dansk "den flammende sol". På dansk (og andre sprog) har TOS-1 (også) få øgenavnet Stalin-orgel.

Raketkasteren er fremstillet af Omsktransmash.
Navnet kommer fra den russiske bog fra 1936 af Aleksej Tolstoj Buratino, som er en tilpasning af historien om Pinocchio.

Referencer

Eksterne henvisninger
  Wikimedia Commons har flere filer relaterede til TOS-1 –  Multiple rocket launchers 

Termobariske våben
Raketkastere
Militærkøretøjer
Våben fra Rusland
Ensemble citoyens (fransk parti)

Borgere sammen (fransk: Ensemble citoyens) er en fransk politisk koalition, der blev dannet for at få Emmanuel Macron genvalgt som landets præsident ved valget i 2022.

Koalitionen blev dannet den 29. november 2021, og den bestod oprindeligt af 6 partier.

De oprindelige seks partier 
   
 La République en marche ! (LREM), dannet af Emmanuel Macron i 2016. 

 Den demokratiske bevægelse (MoDem), dannet af François Bayrou i 2007.
 
 Agir, dannet af tidligere Republikanere i 2017.

 Territorier i fremgang (TdP), dannet af tidligere Socialister i 2020.

 Horizons, dannet af borgmester og tidligere premierminister Édouard Philippe i 2021.

 En Commun (EC), dannet af den senere minister for økologisk omstilling Barbara Pompili i 2020.

Senere partier i koalitionen 

 I december 2021 tilsluttede Det radikale parti (RAD) under ledelse af Laurent Hénart sig koalitionen. Det radikale parti blev dannet i 1901, og det er Frankrigs ældste parti.

 I foråret 2022 tilsluttede Den progressive føderation (Fédération progressiste), der er et socialdemokratisk centrum-venstre parti, sig koalitionen.

Det præsidentielle flertal 
Partierne i koalitionen danner kernen i det præsidentielle flertal bag præsident Emmanuel Macron og premierminister Jean Castex.

I begyndelsen af Emmanuel Macrons præsidentperiode var der også andre partier med i flertallet. Disse partier støttede også Édouard Philippe's regeringer.

 I 2017–2020 deltog Mouvement des progressistes (MdP) (et parti stiftet af kommunisternes tidligere leder Robert Hue) i flertallet.

 Den radikale, sociale og liberale bevægelse var med i flertallet fra stiftelsen af bevægelsen i december 2017 og frem til dens (de facto) opløsning i september 2021. 

 Det radikale venstreparti (PRG) deltog i flertallet fra maj 2017, og indtil et flertal i Groupe Libertés et territoires stemte nej til Jean Castex's regeringsgrundlag den 15. juli 2020.  

 Cap sur l'avenir (CSA), et parti i Saint-Pierre og Miquelon.

 Parti écologiste (PÉ), et parti med Barbara Pompili og François de Rugy (formand for Nationalforsamlingen, senere 'Minister for økologisk og social Omstilling').

 Dissidenter fra Republikanerne, fra Socialisterne, fra Uafhængige venstre og fra Uafhængige højre.

Regeringen Élisabeth Borne 
Den 16. maj 2002 blev Élisabeth Borne premierminister. Regeringen Élisabeth Borne er en koalitionsregering mellem LREM, TdP, MoDem, Agir, og Horizons. En Commun (EC), Det radikale parti (RAD) og Den progressive føderation er regeringens støttepartier.   

Politiske partier i Frankrig
Nathalie Arthaud

Nathalie Arthaud (født 23. februar 1970 i Drôme i det sydøstlige Frankrig) er en fransk gymnasielærer og trotskistisk politiker.

Siden 2008 har Nathalie Arthaud fungeret som leder af og talsperson for partiet Arbejdernes kamp (Lutte ouvrière).

Kandidat ved præsidentvalg 
Hun var partiets kandidat ved de franske præsidentvalg i 2012 og i 2017. Det forventes, at hun genopstiller i 2022.

Tidligere ledere af partiet 
I 2008 blev Nathalie Arthaud Arlette Laguiller's efterfølger som leder af Lutte ouvrière.

Arlette Laguiller (født 1940) var partiets talsperson i 1973–2008 , og hun var dets præsidentkandidat i 1974,  1981, 1988, 1995, 2002 og i 2007.

Præsidentkandidater fra Frankrig
Muhammad Rafiq Tarar

Muhammad Rafiq Tarar (urdu: محمد رفیق تارڑ) (født , død 7. marts 2022) var en pakistansk politiker og jurist, der var Pakistans 9. præsident fra 1998 til 2001.

Noter og referencer

Eksterne henvisninger 

Politikere fra Pakistan
Pakistans præsidenter
Winchester Castle

Winchester Castle er en middelalderbygning i Winchester, Hampshire, England. Den blev grundlagt i 1067 umiddelbart efter den normanniske erobring af England, som en af de første normaniske borge. Kun Storsalen er endnu beveret, og det indeholder et museum om Winchesters historie.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Hampshire
Winchester
Donoussa

Donousa' (}, også Δενούσα Denousa), og nogle gange stavet Donoussa, er en ø og en tidligere kommune i Kykladerne, Grækenland. Siden kommunalreformen i 2011 er den en del af kommunen Naxos og De Små Kyklader, som den er en kommunal enhed af. Donousa er den østligste ø i De Små Kyklader.

Geografi 
Donousa ligger 16 km øst for øen Naxos og omkring 25 km nord for Amorgos. Den har et areal er 13,75 km² og dens højeste punkt er 385 moh. Den havde ved folketællingen i 2011 en befolkning på 167 indbyggere, hvoraf de fleste bor i den vigtigste bebyggelse Donousa (også Stavros). Andre landsbyer er Mersini (på den sydøstlige kyst), Kalotaritissa (nær dens nordlige kystlinje) og Charavgi (i syd).

Historie 
Det kan spores helt tilbage til den antikke Græske mytologi i forhistorisk tid, hvor Dionysos, vinens og vinens gud, tog Ariadne med fra Naxos for at skjule hende for Theseus. Der er også beviser for beboelse på Donousa tidligt i perioden med , omkring 3.000 f.Kr.

Øen blev i romertiden desuden anset for at være det sted, hvortil eksilerede blev deporteret. Senere blev den et yndet skjulested for pirater i Middelhavet. Gennem tiden blev øen regeret af forskellige civilisationer, herunder venetianere og tyrkere.

Kilder og henvisninger 

Kykladerne
De Ægæiske Øer
Øer i Grækenland
Kevin Nisbet

Kevin Michael Nisbet (født 8. marts 1997) er en skotsk professionel fodboldspiller, som spiller for EFL Championship-klubben Millwall og Skotlands landshold.

Klubkarriere

Partick Thistle og lejeaftaler 
Nisbet begyndte sin karriere hos Partick Thistle, hvor han gjorde sin førsteholdsdebut i 2014.

Nisbet var i sin tid hos Partick Thistle udlejet til flere klubber i de lavere skotske rækker.

Raith og Dunfermline 
Nisbet skiftede i juli 2018 til Raith Rovers i Scottish League One. Han havde en meget imponerende debutsæson, hvor han scorede 35 mål i alle tuneringer.

Nisbet skiftede herefter til Dunfermline Athletic i juni 2019. Nisbet fortsatte sin imponerende målscoring efter skiftet, og begyndte at trække opmærksomhed fra mange klubber.

Hibernian 
Nisbet skiftede i juli 2020 til Hibernian. Han sluttede sin debutsæson med holdet i 2020-21 som holdets topscorer.

Millwall 
Nisbet skiftede i juni 2023 til Millwall.

Landsholdskarriere 
Nisbet debuterede for Skotlands landshold den 31. marts 2021. Han var del af Skotlands trup EM 2020.

Referencer

Eksterne henvisninger 

Personer fra Glasgow
Fodboldspillere fra Skotland
Fodboldlandsholdsspillere fra Skotland
Fodboldspillere fra Partick Thistle F.C.
Fodboldspillere fra East Stirlingshire F.C.
Fodboldspillere fra Ayr United F.C.
Fodboldspillere fra Dumbarton F.C.
Fodboldspillere fra Raith Rovers F.C.
Fodboldspillere fra Dunfermline Athletic F.C.
Fodboldspillere fra Hibernian F.C.
Fodboldspillere fra Millwall F.C.
Deltagere ved det europæiske mesterskab i fodbold 2020
Nicolas Dupont-Aignan

Nicolas Dupont-Aignan (født 7. marts 1961 i Paris i Frankrig) er en forhenværende embedsmand og nuværende fransk gaullistisk politiker, der er præsidentkandidat, og som tidligere har været borgmester.

Partileder 
I 2008 stiftede Nicolas Dupont-Aignan partiet Debout la France (Rejs jer for Frankrig), som han siden har været leder af.

Borgmester 
I 1995–2017 var han borgmester i Yerres ved Évry i det sydøstlige Paris.

Medlem af Nationalforsamlingen 
I 1997 blev han valgt til Nationalforsamlingen for den 8. kreds i Essonne , og han blev genvalgt ved de følgende valg i 2002, 2007, 2012 og 2017.

I Nationalforsamlingen har han som regel været løsgænger, dog var han medlem Rassemblement pour la République's gruppe i 1997–1999 og af UMP' gruppe i 2002–2007.

Præsidentkandidat 
Han stillede op ved de franske præsidentvalg i 2012 og i 2017 samt i 2022.

Ved præsidentvalgene har han fået lave stemmetal på landsplan (1,79%  i 2012 og 4,70% i 2017 samt 2,06% i 2022). Lokalt har han samlet flere stemmer, fx fik han 24,88% af stemmerne i sin hjemby i 2012. 

Ved kommunalvalget i 2014 fik Nicolas Dupont-Aignan's liste 77,1% af stemmerne i Yerres allerede ved valgets første runde.

Udmærkelser 
Modtog Frode Jakobsen-prisen i 2006.

Præsidentkandidater fra Frankrig
Medlemmer af Frankrigs nationalforsamling
Calshot Castle

Calshot Castle er et artillerifort, der blev opført af kong Henrik 8. på Calshot Spit, Hampshire, England, mellem 1539 og 1540. Den var en del af kongens Device Fort-program, er skulle beskytte landet mod invasion fra Frankrig og Det tysk-romerske Rige, og skulle forsvare Southampton Water, hvor det møer The Solent. Fæstningen består af et keep i midten omgivet af en ringmur og en voldgrav. Den var tungt bevæbnet og havde en garnison på 16 mand og 36 kanoner. Fæstningen var i brug i mange år og den overlevede den engelske borgerkrig intakt, og i 1770'erne blev den kraftigt moderniseret. I 1800-tallet blev Calshot Castle brugt af Her Majesty's Coastguard til at bekæmpe smugling. I 1894 ledte fornyet frygt for en fransk invasion til at den blev bragt tilbage i militær brug; der blev opført et stort kystbatteri ved siden af den gamle fæstning og en spærring over Southampton Water, kontrolleret far Calshot Castle.

Under første verdenskrig blev den primært brugt som base til vandflyvere, der blev sendt ud mod ubåde i den Engelske Kanal.
Siden 1980'erne har det været drevet af English Heritage som turistattraktion. I 2010 havde det 5.751 besøgende. Historic England betragter det som et "velbevaret eksempel" på kong Henriks Device Forts.

Det er en listed building af anden grad og et scheduled monument.

Se også 
 Liste over borge og slotte i England

Referencer

Eksterne henvisninger 

Slotte i Hampshire
Device Forts
Paris-Nice 2022

Paris-Nice 2022 var den 80. udgave af det franske etapeløb Paris-Nice. Cykelløbets otte etaper blev kørt over 1.196,6 km fra 6. til 13. marts 2022 med start i Mantes-la-Ville og mål i Nice. Løbet var fjerde arrangement på UCI World Tour 2022. Den samlede vinder af løbet blev slovenske Primož Roglič fra .

Etaperne

1. etape

2. etape

3. etape

4. etape

5. etape

6. etape

7. etape

8. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 

 
 

2022
UCI World Tour 2022
Tirreno-Adriatico 2022

Tirreno-Adriatico 2022 var den 57. udgave af det italienske etapeløb Tirreno-Adriatico. Cykelløbets syv etaper blev kørt fra 7. marts med start i Lido di Camaiore til 13. marts 2022 hvor der er mål i San Benedetto del Tronto. Løbet var femte arrangement på UCI World Tour 2022. Den samlede vinder af løbet blev slovenske Tadej Pogačar fra  for andet år i træk. Danske Jonas Vingegaard fra  kom på andenpladsen.

Etaperne

1. etape

2. etape

3. etape

4. etape

5. etape

6. etape

7. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2022
UCI World Tour 2022
De Små Kyklader

De Små Kyklader () er en øgruppe  i øgruppen Kykladerne. Den ligger sydøst for Naxos og omfatter 32 øer og klipper. Hovedøerne er Ano Koufonisi, Kato Koufonisi , Irakleia, Schoinoussa, Donoussa og Keros. Den største af dem er Irakleia med et areal på 18 km2, og den mest befolkede er Ano Koufonisi med en befolkning på 399 ifølge folketællingen i 2011. Kun fire af dem er beboede, Ano Koufonisi, Irakleia, Donousa og Schoinoussa. Øen Kato Antikeri har også to indbyggere. Administrativt hører øerne til Naxos og De Små Kyklader kommune bortset fra øerne Ano og Kato Antikeri, der tilhører kommunen Amorgos.

Historie
Under den  seneste istid blev de fleste af øerne i Kykladerne forenet til en stor landmasse. Efter at havniveauet steg i ca. 9.000 f.Kr. oversvømmede det Det Ægæiske Hav  landmassen for at danne de mange små øer, og det er her, øhavet får sin nutidige form.

De små Kyklader har været beboet siden stenalderen. Øerne blomstrede i den tidlige bronzealder, da den kykladiske kultur dukkede op. Øen Keros var et af de vigtigste steder for kykladisk kultur og har givet  navn til den tidlige  periode af kykladisk kultur, kendt som Keros-Syros kulturen. Øerne fortsatte med at være befolket derefter. På øerne, især på Schoinoussa og Irakleia, kan der findes ruiner fra Oldtidens Grækenland og den romerske periode. Øerne led af pirateri både i middelalderen og i moderne tid, hvilket førte til, at øerne til gengæld blev affolket og koloniseret igen af hyrder fra Amorgos. I det 11. århundrede blev de fleste af øerne i De Små Kyklader givet som ejendom til  i Amorgos. Klostret har stadig store områder på øerne som sin ejendom. Øerne i dag er blevet udviklet som et populært turistmål.

Kilder og henvisninger

Kykladerne
Øgrupper i Middelhavet
Cartington Castle

Cartington Castle er ruinerne af en middelalderborg i landsbyen Cartington, omkring 3 km nordvest for Rothbury i Northumberland, England. Den er anlagt med udsigt til floden Coquet.

Den første dokumenterede ejer af borgen var Ralph Fitzmain havde den i 1154. I slutnigen af 1300-atllet blev der opført et pele tower. Den blev udvidet med en storsal og sandsynligvis en borggård, da John Cartington fik licens til krenelering i 1442.

Under den engelske borgerkrig blev den brugt af kavalererne. Sir Edward Widdrington rejste 2000 fodsoldater og 200 heste, og formåede holde borgen i et stykke tid i 1648, da rundhovederne belejrede den, men den blev til sidst indtaget og ødelagt.

Det er et Scheduled Ancient Monument og Listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Northumberland
Jon McLaughlin

Jonathan Peter McLaughlin (født d. 9. september 1987) er en skotsk professionel fodboldspiller, som spiller for den skotske Premiership-klub Rangers og Skotlands landshold.

Klubkarriere

Tidlige karriere 
McLaughlin begyndte sin karriere i de semi-professionelle lavere engelske rækker.

Bradford City 
McLaughlin skiftede i maj 2008 til Bradford City, men skulle vente et helt år til den 2. maj 2009 til at gøre sin professionelle debut. Har var del af Bradfords mandskab over flere år, og spillede oftest som førstevalgmålmand, men dog også andetvalg i nogle perioder.

Burton Albion 
McLaughlin skiftede i juli 2014 til Burton Albion, og var med til at hjælpe Burton rykke op i League One.

Heart of Midlothian 
McLaughlin skiftede i august 2017 til Heart of Midlothian.

Sunderland 
McLaughlin skiftede i juni 2018 til Sunderland.

Rangers 
McLaughlin skiftede i juni 2020 til Rangers.

Landsholdskarriere 
McLaughlin debuterede for Skotlands landshold den 2. juni 2018.

McLaughlin var del af Skotlands trup EM 2020.

Titler 
Burton Albion

 Football League Two: 1 (2014–15)

Rangers

 Scottish Premiership: 1 (2020–21)

Individual

 PFA League One Team of the Year: 1 (2015–16)

Kilder

Eksterne henvisninger 

Personer fra Edinburgh
Fodboldspillere fra Skotland
Fodboldlandsholdsspillere fra Skotland
Fodboldspillere fra Harrogate Town F.C.
Fodboldspillere fra Bradford City A.F.C.
Fodboldspillere fra Burton Albion F.C.
Fodboldspillere fra Heart of Midlothian F.C.
Fodboldspillere fra Sunderland A.F.C.
Fodboldspillere fra Rangers F.C.
Deltagere ved det europæiske mesterskab i fodbold 2020
Alpint skiløb under vinter-PL 2022

Alpint skiløb under de paralympiske vinterlege 2022 vil blive arrangeret i Xiaohaituo alpinarena i Beijing fra 5. til 13. mars 2022. I alt er der planlagt 30 medaljebegivenheder.

Begivenheder 
Konkurrencebegivenhederne er:

 Styrtløb (siddende, stående, synshandicappede): kvinder – mænd
 Super-G (siddende, stående, synshandicappede): kvinder – mænd
 Storslalom (siddende, stående, synshandicappede): kvinder – mænd
 Slalom (siddende, stående, synshandicappede): kvinder – mænd
 Super kombineret (siddende, stående, synshandicappede): kvinder – mænd

Referencer
Strade Bianche for kvinder 2022

Strade Bianche for kvinder 2022 var den 8. udgave af det italienske cykelløb Strade Bianche for kvinder. Det 136 km lange linjeløb blev kørt den 5. marts 2022 med start og mål i Siena i det sydlige Toscana. Løbet var første arrangement på UCI Women's World Tour 2022. Løbet blev vundet af belgiske Lotte Kopecky fra .

Resultat

Hold og ryttere

Danske ryttere 

* DNF = gennemførte ikke

Startliste

Se også 
 Strade Bianche 2022

Referencer

Eksterne henvisninger 
 
 

2022
UCI Women's World Tour 2022
Viktor Medvedtjuk

Viktor Medvedtjuk (ukrainska: Віктор Володимирович Медведчук); født 7. august 1954 i Krasnojarsk, Russiske SFSR, Sovjetunionen) er en ukrainsk oligark og politiker.

Biografi 
Medvedtjuk har siden den ukrainske uafhængighed i 1991 været dybt involveret i ukrainsk politik. Han har været medlem af parlamentet. Fra 2002–2005 var han chef for det ukrainske præsidentkancelli under Leonid Kutjma. Den 5. november 2018 blev han valgt til formand for det politiske råd i partiet For Livet, som er et parti, der er slået sammen med Bojkos/Firtasjs fraktion af Oppositionblokken. Han arbejder for at gøre Donbass til en autonom region inden for Ukraine og at tilføje dette til den ukrainske konstitutionen. Han lægger også vægt på at normalisere relationerne til Rusland.

USA har indført sanktioner mod Viktor Medvedtjuk efter den russiske annektering af Krim for den rolle han har spillet i forbindelserne mellem separatistenklaverne og Rusland. Den ukrainske politifuldmægtige indledte i 2019 en undersøgelse af ham på grund af anklager for forræderi og separatisme. Anklagen mod Medvedtjuk bygger på hans forslag om, at Ukraine giver Donbass-regionen uafhængighed, så Donbass får sit eget parlament.

I 2018 investerede Medvedtjuk i ukrainske medier og har gennem forretningsforbindelser købt sig ind i Channel 112 og NewsOne, som er blandt de mest populære tv-kanaler i Ukraine. Han kontrollerede tidligere tv-kanalen 1+1.

14. maj 2021 blev han sat i husarrest, mistænkt for højforræderi og ulovlig udnyttelse af naturressourcer på det russisk-besatte Krim. 27. februar 2022 undslap han husarresten.

Den 12. april 2022 rapporteredes det, at Viktor Medvedtjuk var arresteret af de ukrainske myndigheder, og der blev delt et fotografi af ham iført camouflageuniform og håndjern.

Privat 
Medvedtjuk ejer superyachten Royal Romance, som kostede ham omkring 180 millioner euro.

Referencer

Eksterne links 

 Profil på Korrespondent

Personer fra Krasnojarsk